stanford-oval/wikipedia huggingface dataset:
Olli Lepänrinne
Ura

Olli Lepänrinteen säveltämiä ja sanoittamia kappaleita ovat levyttäneet Mikko Mäkeläisen ja Kyösti Mäkimattilan lisäksi muun muassa Yölintu, Suvi Teräsniska, Neljänsuora, Taikakuu, Anne Mattila ja Finlanders. Kaiken kaikkiaan Lepänrinteen säveltämiä ja/tai sanoittamia lauluja on levytetty toistasataa kappaletta. Lepänrinne on saanut kultalevyn Mikko Mäkeläisen levystä Piru irti -albumista, jolla hän toimi kitaristina ja sovittajana yhdessä muun orkesterin kanssa.
Finlandersin Seikkailija-albumi, jolla on kolme Lepänrinteen sävellystä, on myynyt platinaa. Kyösti Mäkimattilan esikoisalbumi Suuntatähti on niin ikään myynyt kultaa.
Mikko Mäkeläisen Myrskylyhty-orkesterissa Lepänrinne soitti kahdeksan vuoden ajan. Jäätyään pois Myrskylyhdystä Lepänrinne meni kitaristiksi soolouransa käynnistämisen ohella Teemu Harjukari & Taivaanrannanmaalarit -orkesteriin, jossa Lepänrinne soitti vakituisena kitaristina muutaman vuoden ajan. Omien keikkojen lisääntyessä Lepänrinne jättäytyi sivummalle Taivaanrannamaalareista tehden orkesterin kanssa vain muutamia keikkoja vuodessa.
Joulun aikaan Lepänrinne teki joulukonsertteja Kyösti Mäkimattilan kanssa. Joulun tuntu -konsertteja järjestettiin Varsinais-Suomessa vuodesta 2011 lähtien.  Mäkimattilan tangokuninkuuden ja joululevyn Joulumuistoni myötä myös joulukonsertit muuttuivat valtakunnallisiksi Joulumuistoni-konserteiksi.. 
Viimeinen Joulumuistoni-kiertue Lepänrinteen osalta pidettiin vuonna 2016.
Nykyään Lepänrinne toimii päätyökseen ohjelmamyyjänä ja artistivastaavana ohjelmatoimisto MagnumLive Oy:ssä, jossa hän aloitti syksyllä 2015. Lepänrinne tekee päivätyönsä ohella kuitenkin muutamia keikkoja kuukaudessa sekä trubaduurina että erilaisissa kokoonpanoissa.
Perhe ja yksityiselämä

Olli Lepänrinne on naimisissa toimittajana työskentelevän Jenni Lepänrinteen kanssa. Pariskunta asuu Turussa.
Aiheesta muualla

Olli Leppäsen kotisivut (Arkistoitu – Internet Archive)
Arthur Johnston

Arthur Johnston (10. tammikuuta 1898 New York – 1. toukokuuta 1954 Corona del Mar) oli yhdysvaltalainen elokuvasäveltäjä. Hän aloitti uransa elokuvateatterin pianistina ja toimi 1920-luvulla Irving Berlinin musiikillisena avustajana. Johnston sävelsi 1920-luvulla musiikkia Broadwaylle ja muutti vuonna 1929 Hollywoodiin. Hän sovitti musiikin Charles Chaplinin vuoden 1931 elokuvaan Kaupungin valot. Johnstonin sanoittajiin kuuluivat muun muassa Sam Coslow (”Cocktails for Two”, 1934), Johnny Burke (”Pennies from Heaven”, 1936) ja Gus Kahn.
Johnston kuoli Corona del Marissa Kaliforniassa vuonna 1954. Hänet valittiin Songwriters Hall of Fameen vuonna 1970.
Armand Oné

| Henkilötiedot |
| --- | --- | --- | --- |
Syntymäaika: 15. maaliskuuta 1983 (ikä 41)
Syntymäpaikka: Villepinte, Ranska
Pelipaikka: hyökkääjä
Pituus: 198 cm
Junioriseurat
0000–1997: Saint-Étienne
1997–2001: Nantes
Seurat
| Vuodet | Seura | O | (M) |
| 2001–2002 | Cambridge United | 32 | (4) |
| 2002 | → Northampton Town (laina) | 6 | (1) |
| 2003 | Wrexham | 3 | (0) |
| 2003 | Tamworth | 4 | (0) |
| 2004–2005 | Partick Thistle | 27 | (6) |
| 2005 | Albion Rovers | 2 | (0) |
| 2006 | Cowdenbeath | 11 | (8) |
| 2006–2007 | Raith Rovers | 21 | (4) |
| 2007–2008 | TPS | 46 | (11) |
| 2009 | Livingston | 16 | (3) |
| 2009 | Gateshead | 12 | (0) |
| 2010–2011 | Stranraer | 54 | (25) |
| 2011–2012 | Alloa Athletic | 14 | (1) |
| 2012–2013 | Stranraer | 16 | (1) |
| Yhteensä | Yhteensä | 264 | (64) |
 Seurajoukkueuran tilastot kattavat vain kansalliset sarjat.
Armand Oné (15. maaliskuuta 1983 Villepinte, Ranska) on entinen ranskalainen jalkapalloilija. Hän oli pelipaikaltaan hyökkääjä.
Oné syntyi Pariisin lähiössä Villepintessä norsunluurannikkolaisten vanhempien lapsena vuonna 1983. Alun perin Saint-Étiennen kasvatti edusti viisi vuotta Nantesia pelaten ensimmäisen vuoden puolustajana ja seuraavat hyökkäyksessä. Edustusjoukkueessa hän ei kuitenkaan päässyt pelaamaan.
Ranskasta Oné muutti vuonna 2001 ammattilaiseksi Englantiin. Ensimmäinen seura oli Cambridge United, joka silloin pelasi 2. divisioonassa eli kolmanneksi korkeimmalla sarjatasolla. Siirtosumma oli 30 000 puntaa. 19-vuotias Oné ratkaisi maalillaan Cambridgelle Football League Trophyn loppuottelupaikan ja kävi Valioliigan Middlesbrough'n testissä. Cambridge putosi kauden päätteeksi, jonka jälkeen Oné siirtyi syyskaudeksi lainalle 2. divisioonassa pelanneeseen Northamptoniin. Oné kertoi kesäkuussa 2007 IS Veikkaajan haastattelussa Arsenalin tarjonneen miljoona puntaa hänestä Cambridgelle, mutta seura ei halunnut päästää Onéa, vaan odotti vielä suurempaa tarjousta.
Tämän jälkeen hän pelasi muutaman ottelun englantilaisissa Wrexhamissa ja Tamworthissa. Näiden jälkeen Oné löysi seurakseen Partick Thistlen Skotlannin 2. divisioonasta. Partickin noustua 1. divisioonaan hänelle ei ollut enää käyttöä ja vuonna 2006 hän siirtyi suomalaisen Mixu Paatelaisen valmentamaan Cowdenbeathin joukkueeseen. Skotlannin 2. divisioonaan nousseessa Cowdenbeathissä Oné onnistui maalinteossa kahdeksan kertaa 11 ottelussa ja herätti samassa divisioonassa pelanneen Raith Roversin kiinnostuksen. Pelit Roversissa eivät sujuneet enää niin tehokkaasti ja keväällä 2007 sopimus purettiin. Suomeen siirtynyt Paatelainen houkutteli Onén Turun Palloseuraan. TPS:n kanssa hän teki kaksivuotisen sopimuksen maaliskuussa 2007. Hän aloitti Turussa hyvin ja toukokuussa Oné valittiin Veikkausliigan kuukauden pelaajaksi.
TPS:n jälkeen Oné edusti Skotlannissa Livingstonia ja Gatesheadia. Vuonna 2010 hän siirtyi Stranraeriin.
Andrejs Kapmals

Andrejs Kapmals (5. marraskuuta 1889 Riika, Latvia – 21. tammikuuta 1994) oli latvialainen kestävyysjuoksija. Hän kilpaili Venäjän edustajana vuoden 1912 kesäolympialaisissa Tukholmassa ja osallistui maratoniin, mutta ei päässyt siinä loppuun. Hänen henkilökohtainen ennätysaikansa maratonissa on 2.59.40 (1914).
Arthur Jackson

| Mitalit> Maa:   Yhdysvallat.Miesten ammunta. Olympialaiset  | Mitalit> Maa:   Yhdysvallat.Miesten ammunta. Olympialaiset  | Mitalit> Maa:   Yhdysvallat.Miesten ammunta. Olympialaiset  | Maa:   Yhdysvallat> Miesten ammunta. |
| --- | --- | --- | --- |
|  Pronssia | Helsinki 1952 | 50 m pienois-kivääri, makuu |  |
| MM-kilpailut  | MM-kilpailut  | MM-kilpailut  |  |
|  Kultaa | Buenos Aires 1949 | 50 yd + 100 yd pienoiskivääri, 30+30 l. makuu |  |
|  Kultaa | Oslo 1952 | 50 m pienoiskivääri, makuu |  |
|  Kultaa | Oslo 1952 | 50 yd + 100 yd pienoiskivääri, 30+30 l. makuu |  |
|  Kultaa | Oslo 1952 | 50 yd + 100 yd pienoiskivääri, 30+30 l. makuu, joukkueet |  |
|  Kultaa | Caracas 1954 | 50 yd + 100 yd pienoiskivääri, 30+30 l. makuu, joukkueet |  |
|  Hopeaa | Buenos Aires 1949 | 50 yd + 100 yd pienoiskivääri, 30+30 l. makuu, joukkueet |  |
|  Pronssia | Oslo 1952 | 300 m vakiokivääri |  |
|  Pronssia | Oslo 1952 | 50 m pienoiskivääri, makuu, joukkueet |  |
Arthur Charles ”Art” Jackson (15. toukokuuta 1918 Brooklyn – 6. tammikuuta 2015 Concord, New Hampshire) oli yhdysvaltalainen ampuja, maailmanmestari ja olympiamitalisti.
Voitettuaan maailmanmestaruuden maailmanennätystuloksin 1949 Buenos Airesissa ja 1952 Oslossa ns. englantilaisessa ottelussa (50 ja 100 jaardin matkalta 30 laukausta kummaltakin) sekä 1952 lisäksi 50 metrin pienoiskiväärin makuuasentokilpailun maksimipistein 400, Jackson lähti suurena suosikkina Helsingin olympiakisojen 50 metrin pienoiskiväärin makuuasentokilpailuun. Yksi yhdeksikkö kuitenkin pudotti hänet pronssimitalille Iosif Sîrbun ja Boris Andrejevin ammuttua täydet 400 pistettä. Jackson ampui myös pienoiskiväärin täysottelun sijoittuen kahdenneksitoista.
Art Jackson osallistui myös Lontoon ja Melbournen olympiakisoihin saavuttamatta näissä suurempaa menestystä. Henkilökohtaisten maailmanmestaruuksiensa lisäksi Jackson oli voittamassa joukkuekultaa ja -pronssia 1952 ja -hopeaa 1949. Vuonna 1952 tuli lisäksi henkilökohtainen pronssimitali vakiokiväärillä.
Oskari Kumpu

| Oskari Kumpu |
| --- | --- |
 Oskari Kumpu 1920-luvun alussa.
Henkilötiedot
Syntynyt: 29. tammikuuta 1889 Askola
Kuollut: 25. kesäkuuta 1935 (46 vuotta) Aunus
Uran tiedot
Laji:  paini
Seura:  Helsingin Jyry
Oskari Viljami Kumpu (29. tammikuuta 1889 Askola – 25. kesäkuuta 1935 Aunus) oli suomalainen painija, joka osallistui vuoden 1912 kesäolympialaisiin Tukholmassa. Suomen sisällissodan jälkeen hän pakeni Neuvosto-Venäjälle, jossa hän loi uran puna-armeijan upseerina.
Elämä

Askolassa syntynyt ja sieltä myöhemmin Helsinkiin muuttanut Kumpu oli ammatiltaan työmies. Hän edusti Helsingin Jyryä ja saavutti kreikkalais-roomalaisen painin SM-kisoissa kaksi mitalia raskaassa keskisarjassa vuosina 1914 ja 1916. SM-kultaa Kumpu voitti raskaassa sarjassa vuonna 1917. Hän osallistui myös vuoden 1912 Tukholman olympialaisiin, jossa hän hävisi ensimmäisellä kierroksella Italian Oreste Arpèlle.
Vuoden 1918 sisällissodassa Kumpu taisteli Helsingin Jyryn urheilijoista muodostetun Jyryn komppanian riveissä ja pakeni sodan jälkeen Neuvosto-Venäjälle. Hän suoritti tiedustelu-upseeri kurssin Pietarin kansainvälisessä punaupseerikoulussa, josta hän valmistui 1919. Venäjän sisällissodassa hän osallistui Itä-Karjalan taisteluihin suomalaisia heimosotureita vastaan. Tammikuussa 1922 Kumpu oli mukana Toivo Antikaisen johtamalla maineikkaalla Kiimasjärven retkellä, jolloin puna-armeijan hiihtopataljoona löi suomalaisjoukot ja pakotti heidät perääntymään rajan ylitse.
Myöhemmin 1920-luvulla Kumpu jatkoi painiuraansa Neuvostoliitossa legendaarisen Ivan Poddubnyin valmennuksessa, muttei saavuttanut suurta menestystä ja palasi vuosikymmenen lopulla armeijan palvelukseen. Vuonna 1933 hänet nimitettiin yliluutnanttina Aunuksen piirin sotilaskomissaariksi. Kumpu hukkui Aunuksen kaupungin läpi virtaavaan Alavoisenjokeen uintiretkellään kesäkuussa 1935. Toivo Vähän muistelmien mukaan Kumpu tunnettiin ystävällisestä ja vaatimattomasta luonteestaan. Hän oli myös Neuvostoliiton kommunistisen puolueen jäsen.
Saavutukset

kreikkalais-roomalaisen painin raskas sarja yli 82,5 kg, SM-kultaa 1917
kreikkalais-roomalaisen painin raskas keskisarja 82,5 kg, SM-hopeaa 1916
kreikkalais-roomalaisen painin raskas keskisarja 82,5 kg, SM-pronssia 1914
Arthur Johan Zetterman

Arthur Johan Zetterman (10. elokuuta 1840 Helsinki – 11. maaliskuuta 1909 Salo) oli suomalainen piirilääkäri ja professori.
Zettermanin vanhemmat olivat Suomen kaartin everstiluutnantti, lääninrahastonhoitaja Lorentz Johan Zetterman ja Natalia Lovisa Lampa. Hän pääsi ylioppilaaksi 1858 Turun kymnaasista ja valmistui Helsingin yliopistosta filosofian kandidaatiksi 1863, lääketieteen kandidaatiksi 1865, lääketieteen lisensiaatiksi 1869 ja lääketieteen ja kirurgian tohtoriksi 1871. Hän teki opintomatkoja Itävaltaan 1874, Saksaan ja Ranskaan 1879 sekä Venäjälle 1883.
Zetterman oli Kurkijoen piirin piirilääkärinä 1872–1873 ja Salon piirin piirilääkärinä 1873–1906. Hän sai professorin arvon 1894. Zetterman hoiti sivutyönä myös Uudenmaan Osakepankin Salon konttoria. Heinäkuussa 1887 Zetterman johti vastaperustetun Salon kauppalan rakennuksia tuhonneen tulipalon sammutustöitä. Hän tuli Salossa tunnetuksi vanhoillisuudestaan, kansanomaisuudestaan ja äkkipikaisesta luonteestaan. Zettermanista kiersi useita 1880- ja 1890-luvuilla syntyneitä kaskuja. Myös professorin vaunuja ajanut renki Kalle ja sairaanhoitajanakin tarpeen vaatiessa ollut sisäkkö Miina olivat Salossa kuuluisia. Etti Joutsen kirjoitti Zettermanista muutamia murrekertomuksia. Zetterman kuoli Salossa maaliskuussa 1909. Hänet on haudattu Muurlan hautausmaalle. Zettermanin käyttämiä kääsejä säilytetään Perniön museossa.
Zetterman oli naimisissa vuodesta 1869 Matilda Wilhelmina von Willebrandin kanssa.
Artémida

Artémida (kreik. Αρτέμιδα, kath.kreik. Άρτεμις, Ártemis) voi viitata seuraaviin paikkoihin Kreikassa:
Artémida, kaupunki, Spáta-Artémidan kunnan kunnallisyksikkö ja entinen kunta Itä-Attikan alueyksikössä Attikan alueella
Artémida, Vóloksen kunnan kunnallisyksikkö ja entinen kunta Magnesian alueyksikössä Thessalian alueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Artemida”, voi hakea sivunnimihaulla, laajalla sivunnimihaulla tai tekstihaulla.
Andrejs Pumpurs

Andrejs Pumpurs
Andrejs Pumpurs (22. syyskuuta 1841 Birzgale – 6. heinäkuuta 1902) oli latvialainen runoilija ja journalisti. Hänet muistetaan parhaiten Lāčplēsis-eepoksen ("Karhunkaataja") luomisesta maansa kansantaruston pohjalta.
Pumpurs toimi maataloustyöntekijänä ja avusti maanmittauksessa ennen suuntaamista Moskovaan vuonna 1876. Hän taisteli vapaaehtoisten rykmentissä Serbian puolella Ottomaanien valtakuntaa vastaan. Taistelukokemuksensa jälkeen hän toimi useissa Venäjän armeijan hallinnollisissa tehtävissä. Vaikka Pumpurs oli lojaali Venäjää kohtaan, hän myös pyrki edistämään latvialaista kulttuuria ja kirjoitti varhaiseen latviankieliseen lehdistöön. Häntä innostivat Elias Lönnrotin sekä Friedrich Reinhold Kreutzwaldin saavutukset, ja hän halusi rakentaa eepoksen latvialaisen kansanperinteen pohjalle. Monet Pumpursin käyttämistä hahmoista ovat hänen itse keksimiään tai useita aineistoja yhdistelemällä luomiaan.
Pumpursille omistettu museo toimii Lielvārdessa.
Overpowered

| Overpowered Róisín Murphy |
| --- | --- | --- |

Studioalbumin tiedot
 Äänitetty : 2006–2007
 Julkaistu: 11. lokakuuta 2007
 Tuottaja(t): Dan Carey, Andy Cato, Jimmy Douglass, Ill Factor, Róisín Murphy, Parrot & Dean, Richard X, Seiji Mike, Mike Ward
 Tyylilaji: dancepop
 Kesto: 59.48
 Levy-yhtiö: EMI
Listasijoitukset
  Suomen virallinen lista: 28.
Róisín Murphyn muut julkaisut
| Ruby Blue 2005 | Overpowered 2007 | Live at Ancienne Belgique 19.11.07 2007 |
Overpowered on irlantilaisen laulajan Róisín Murphyn toinen sooloalbumi ja se julkaistiin vuonna 2007.
Albumi nousi korkeimmillaan Suomen virallisella albumilistalla sijalle 28. Levyltä julkaistut singlet "Overpowered" ja "Let Me Know" nousivat singlelistan sijoille 10 ja 11.
Kappaleet

Overpowered – 5.09
You Know Me Better – 4.17
Checkin' On Me – 4.39
Let Me Know – 5.10
Movie Star – 4.01
Primitive – 4.50
Footprints – 3.37
Dear Miami – 3.40
Cry Baby – 5.54
Tell Everybody – 3.51
Scarlett Ribbons – 5.35
Body Language – 4.39
Parallel Lives – 4.21
Arvostelut

Allmusic:
About.com:
Desibeli.net:
Metacritic: 82/100
Soundi:
Aiheesta muualla

Overpowered discogs.com-sivustolla
Paavolanjärvi (Ruovesi)

| Paavolanjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°51′22″N, 24°03′01″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Paloveden alue (35.32)
Laskuoja:  Tarvonoja 
Järvinumero:  35.328.1.001
Mittaustietoja
Pinnankorkeus:  132,4 m  
Rantaviiva:  0,835 km  
Pinta-ala:  3,086 ha  
Saaria:  ei saaria 
 fiPaavolanjärvi 
Paavolanjärvi  on Pirkanmaalla Ruovedellä Jäminkipohjan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 3,1 hehtaaria ja se on 350 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 850 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Tarvonojan–Myllyojan valuma-alueeseen (35.328) se kuuluu. Järven vedenpinnan korkeus on 132,4 metriä mpy.
Artémida (Attika)

| Artémida Αρτέμιδα |
| --- | --- |
 Artémida ilmasta.
 Kunnallisyksikön sijainti
 Artémida
 Koordinaatit: 37°58′N, 24°0′E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Kunta:  Spáta-Artémida
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  491202
Väkiluku (2011):  21 488
Aikavyöhyke:  UTC+2
 – Kesäaika:  UTC+3
Postinumero:  190 16
Suuntanumero(t):  22940
Rekisterikilpi:  Z, I
Infobox OKVirheellinen NIMI-arvo: 
Artémida (kreik. Αρτέμιδα; kath.kreik. Άρτεμη, Ártemi tai Άρτεμις, Ártemis; aiemmin Λούτσα, Loútsa) on Kreikan kaupunki sekä samanniminen Spáta-Artémidan kunnan kunnallisyksikkö (Δημοτική Ενότητα Αρτέμιδας, Dimotikí Enótita Artémidas) ja entinen itsenäinen kunta. Se sijaitsee Itä-Attikan alueyksikössä Attikan alueella. Kaupungin ja koko kunnallisyksikön väkiluku on 21 488 (vuonna 2011).
Artémidan kaupunki sijaitsee Attikan itärannikolla. Se on saanut nykyisen nimensä Artemis-jumalattaren antiikin aikaisesta kulttipaikasta, joka sijaitsi läheisessä Brauronissa (varsinaisesti naapurikunnan Markópoulo Mesogaíaksen puolella). Artémida oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Spáta-Artémidan kunnaksi yhdessä Spátan kanssa, jolloin se muuttui uuden kunnan kunnallisyksiköksi.
Arthur Zanetti

| Mitalit | Mitalit | Mitalit |  |
| --- | --- | --- | --- |
|  Arthur Zanetti |  Arthur Zanetti |  Arthur Zanetti |  |
Maa:  Brasilia
Miesten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | renkaat |  |
|  Hopeaa | Rio 2016 | renkaat |  |
| MM-kilpailut  | MM-kilpailut  | MM-kilpailut  |  |
|  Kultaa | Antwerpen 2013 | renkaat |  |
|  Hopeaa | Tokio 2011 | renkaat |  |
|  Hopeaa | Nanning 2014 | renkaat |  |
|  Hopeaa | Doha 2018 | renkaat |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Guadalajara 2011 | joukkuekilpailu |  |
|  Kultaa | Toronto 2015 | renkaat |  |
|  Hopeaa | Guadalajara 2011 | renkaat |  |
|  Hopeaa | Toronto 2015 | joukkuekilpailu |  |
| Universiadit  | Universiadit  | Universiadit  |  |
|  Kultaa | Shenzhen 2011 | renkaat |  |
|  Kultaa | Kazan 2013 | renkaat |  |
Arthur Nabarrete Zanetti (s. 16. huhtikuuta 1990 São Caetano do Sul, São Paulo) on brasilialainen telinevoimistelun olympiavoittaja. 156 senttimetriä pitkä ja 62 kilogrammaa painava Zanetti edustaa SERC Santa Maria -seuraa. Hän kilpailee pääosin renkaissa.
Zanetti saavutti olympiakultaa renkaista vuoden 2012 kesäolympialaisista Lontoosta pisteillä 15,900. Vuoden 2016 kesäolympialaisista Rio de Janeirosta hän saavutti hopeaa samalta telineeltä. MM-kilpailuista hän on saavuttanut yhden kultamitalin ja kolme hopeamitalia, niin ikään renkaista. Pan-Amerikan kisoista Zanettilla on kaksi kultaa ja yhtä monta hopeaa. Kesäuniversiadeista hän on saavuttanut kaksi kultaa renkaista, vuosilta 2011 ja 2013.
Zanettin valmentajana toimii Marcos Gotto.
Arthur Wood

Arthur Wood on ollut seuraavien henkilöiden nimi:
Arthur Wood (1875–1939), purjehtija
Arthur Wood (1875–1953), säveltäjä
Arthur O'Hara Wood (1890–1918), australialainen tennispelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arthur Wood”, voi hakea sivunnimihaulla, laajalla sivunnimihaulla tai tekstihaulla.
Arppen muistometsä

Pirunpelto Arppen muistometsän keskellä
Arppen muistometsä on reilun neliökilometrin laajuinen suojeltu vanhan metsän alue entisen Kajaanin maalaiskunnan alueella. Alueen suojelu perustuu metsänhoitaja Niilo Sakari Arppen toivomukseen. Se sijaitsee noin kymmenen kilometrin päässä Kajaanista etelään, ja se on talousmetsien ympäröimä sekä Majasaaren kaatopaikan läheisyydessä. Muistometsässä on noin kahden kilometrin mittainen ulkoilureitti. Puusto on osin jopa yli kaksisataavuotista, ja lajistossa on vanhan metsän ominaislajeja, joten se on tärkeä luonnon monimuotoisuuden kannalta. Maisemaan kuuluu myös puro, lampi ja pirunpelto.
Aiheesta muualla

Sijaintikartta, Kainuun liiton menoinfo, itse info vanhentunut (Arkistoitu – Internet Archive)
Painoton maa

| Painoton maa Pienet Miehet |
| --- | --- | --- |

Studioalbumin tiedot
 Studio : Soundtrack
 Julkaistu: 1991
 Formaatti: CD-levy / LP-levy
 Tuottaja(t): Tipi Tuovinen
 Levy-yhtiö: Final Mix
muut julkaisut
| Pienet Miehet 1989 | Painoton maa 1991 | 13 nuolta 2007 |
Painoton maa on Pienten Miesten toinen levy joka äänitettiin Pitäjänmäellä Soundtrack-studiossa. Kuten ensimmäisen levyn äänittäjänä toimi myös tälläkin pääosin Tipi Tuovinen, lisäksi myös Seppo Myllyrinne, Matti Hukkanen ja Pekka Hakala.
Äänityksiä tehtiin useaan otteeseen vuoden 1990 aikana ja joistain kappaleista tehtiin useita versioita ennen kuin päädyttiin lopulliseen. Toisaalta joitakin uusia kappaleita tallennettiin tuoretta intoa täynnä, koska rakenne ja sovitus syntyi itse äänitystilanteessa.
Levyn miksasi ja tuotti Tipi Tuovinen. Ensimmäiseltä levyltä pois jätetty Matkaa vaan tehtiin nyt uudelleen. Sessioissa äänitettiin myös keikoilla vakiintunut Neil Youngin Cinnamon Girl:n suomenkielinen versio Kanelipuu, mutta koska sille ei saatu julkaisulupaa, siitä painettiin 50 kpl:n erä yksipuolista singleä yksityiskäyttöön.
Kappaleet

Mäen päällä (säv. Järnefelt - Paatelainen, san. Järnefelt)
Tulva (säv. & san. Järnefelt)
Terassille tuulee (säv. Huhtanen - Paatelainen, san. Järnefelt)
Pian unohdan (säv. & san. Järnefelt)
Rauhan kartta (säv. Huhtanen, san. Järnefelt)
Vaarallinen räme (säv. & san. Huhtanen - Saarela  - Järnefelt)
Satamalaulu (säv. Huhtanen, san. Järnefelt)
Musta päivä (säv. Huhtanen, san. Järnefelt)
Matkaa vaan (säv. Huhtanen, san. Järnefelt)
Kuningas (säv. Huhtanen, san. Järnefelt)
Kun levy loppuu (säv. Huhtanen - Järnefelt, san. Järnefelt)
Kaikki sovitukset: Pienet Miehet
Kappaleet > Levyn artistit

Jäky Järnefelt: laulu, akustinen kitara
Juha Huhtanen: kitara,laulu
Yrjö Vähäkallio: kitara
Miikka Paatelainen: kitara, laulu, basso (5, 6), sitar (4), sormipiano, puhelin (6)
Tom Nyman: basso
Tapio Järnefelt: rummut
Kappaleet > Vieraililevat artistit

Pekka Gröhn: koskettimet (1, 2, 3, 4, 10, 11)
J. Karjalainen: huuliharppu (9, 11)
Janne Haavisto: congat (7)
Petri Saarela: taustalaulu (6)
Aiheesta muualla

Lahtonen, Vesa & Kononen, Suonna: Suomalaiset Neil Young -tulkinnat Vesa Lahtosen kotisivut. Arkistoitu 2.6.2020. Viitattu 2.6.2020.
Vesa Siltanen: Pienet miehet -kaksikon rintaa puristaa – Järnefelt & Paatelainen -kappale Soundin ensiesityksessä Soundi.  26.7.2017. Viitattu 2.6.2020.
Arthur Hunnicutt

Arthur Hunnicutt
Arthur Hunnicutt (17. helmikuuta 1910 – 26. syyskuuta 1979) oli yhdysvaltalainen näyttelijä, joka esiintyi teatterissa, televisiossa ja elokuvissa. Viimeksi mainittujen joukossa ovat Kunnian miehet (1955), Pettämätön pistooli (1957) ja El Dorado (1967). Esiintyminen elokuvassa Korkean taivaan alla (1952) toi Hunnicuttille parhaan miessivuosan Oscar-ehdokkuuden.
Hunnicutt oli lähtöisin Arkansasista ja kuoli kielisyöpään Kaliforniassa.
Aiheesta muualla

Arthur Hunnicutt Internet Movie Databasessa. (englanniksi)
Ounasvaara

Ounasvaara talvella 2015
Ounasvaara, näkymä Kemijoen ja Saarenkylän suunnalta
Ounasvaara on Rovaniemen kaupungin keskustan vieressä sijaitseva vaara, jonka huippu on 203 metrin korkeudella merenpinnasta.
Maantiede

Ounasvaara sijaitsee kahden joen, Kemijoen ja Ounasjoen, yhtymäkohdassa. Kemijoki kiertää Ounasvaaran pohjoispuolelta ja laskee kohti etelää. Ounasjoki päättyy Ounasvaaran juurelle, josta se jatkuu Kemijokena aina Perämerelle saakka. Ounasvaara on jääkauden muovaama, ja sen lakialue on paljas. Kalliolaki on nimeltään Juhannuskallio. Ounasvaaralla on myös rakkamuodostumia, mm. Isorakka, Välirakka sekä laskettelurinteenäkin tunnettu Tottorakka.
Ounasvaara hallitsee Rovaniemen kaupunkikuvaa. Kaupungin ydinkeskusta on Ounasvaaran länsipuolella, vastakkaisella puolen Kemijokea. Ounasvaaran ja Rovaniemen keskustan välinen joen kohta tunnetaan myös nimellä Ounaskoski, mutta koski lakkasi olemasta Kemijoen valjastamisen myötä. Ounasvaaralle johtaa Kemijoen yli kolme siltaa, niistä vilkkaimpana Jätkänkynttilä, joka ylittää Ounaskosken.
Rovaniemen kaupunginosista Ounasvaaran pohjoispuolella ovat Pullinranta, Karvonranta sekä idempänä Koskenkylä. Kaupungin keskustaa vasten länteen ovat Pullinpuoli sekä Kiiruna. Ounasrinteen kaupunginosa sijaitsee Ounasvaaran etelänpuoleisella rinteellä. Aivan Ounasvaaran huipulla on hotelli Sky Ounasvaara. Lisäksi vaaran alueelta löytyy mm. mökkimajoitusta.